אירינה ארכיפובה

אירינה קונסטנטינובנה ארכיפובה (ברוסית: Ири́на Константи́новна Архи́пова; 2 בינואר 1925 - 11 בפברואר 2010) הייתה זמרת אופרה רוסיה. את הקריירה שלה החלה כמצו-סופרן ובהמשך הייתה קונטרה אלט. שרה בתפקידים ראשיים, תחילה בברית המועצות באופרה של סברדלובסק ובבולשוי תיאטר, ובהמשך ברחבי אירופה ובארצות הברית.

חייה
אירינה נולדה במוסקבה. בראשית דרכה למדה אדריכלות במכון לאדריכלות של מוסקבה, שם סיימה את לימודיה בשנת 1948. אחר כך למדה בקונסרבטוריון של מוסקבה. בשנת 1954 הופיעה לראשונה בסברדלובסק ובשנת 1956 הצטרפה לתיאטרון בולשוי. היא הצטרפה ל-CPSU בשנת 1963 וקיבלה את התואר "אמנית עממית של ברית המועצות" ב-1966.

לשיא הקריירה שלה הגיעה ארכיפובה בשנות ה-60' וה-70', שבהן נחשבה לכוכבת בינלאומית, ברפרטואר רוסי ואיטלקי כאחד. הטכניקה שלה הייתה ללא דופי, וכן גם יכולת המבע הרגשי שלה. השוו אותה אל כריסטה לודוויג. אחד מתפקידיה הנודעים ביותר הוא מארפה ב"חובנשצ'ינה" של מודסט מוסורגסקי, ביצוע שהקליטה עם בוריס חייקין ב-1972. בגיל 72 הגיעה לבסוף ארכיפובה להופעת הבכורה שלה במטרופוליטן אופרה בניו יורק, במרץ 1997 בתפקיד פיליפייבנה ביבגני אונייגין של צ'ייקובסקי.

ארכיפובה מתה במוסקבה ב-11 בפברואר 2010, בת 85.

רפרטואר
 ג'וזפה ורדי
 אאידה (אמנריס)
 דון קרלו (אבולי)
 הטרובדור (אזוצ'נה)
 נשף מסכות (אולריקה)
 פיוטר איליץ' צ'ייקובסקי
 יבגני אונייגין (פיליפייבנה)
 ג'ובאנה ד'ארקו (ז'אן ד'ארק)
 "דאם פיק" (הרוזנת)
 "מאזפה" (ליובוב)
 סרגיי פרוקופייב
 "מלחמה ושלום" (סוניה)
 מודסט מוסורגסקי
 בוריס גודונוב (מרינה)
 "חובנשצ'ינה" (מארפה)
 אלכסנדר דארגומיז'סקי
 "אורח האבן" (לאורה)
 ניקולאי רימסקי-קורסקוב
 "כלת הצאר" (ליובאשה)
 ז'ורז' ביזה
 כרמן (כרמן)
 ז'יל מאסנה
 "ורתר" (שרלוט)
 פייטרו מסקאני
 אבירות כפרית (סאנטוצה)

ארכיפובה הייתה פרופסור למוזיקה בקונסרבטוריון של מוסקבה.

ארכיפובה עוטרה בפרסים ואותות הוקרה שונים מטעם ממשלת ברית המועצות והפדרציה הרוסית משנת 1971 עד 2010. היא נרשמה בספר השיאים הרוסי כזמרת הרוסית המעוטרת ביותר. כוכב לכת זוטר מס' 4424 נקרא "ארכיפובה" בשנת 1995.

קישורים חיצוניים

הערות שוליים

ערכים שבהם תבנית בריטניקה אינה מתאימה
זמרות מצו סופרן
זמרי אופרה רוסים
זמרות רוסיות
מוזיקאים סובייטים
מקבלי עיטור לנין
גיבורי העמל הסוציאליסטי
מקבלי עיטור הדגל האדום של העמל
זוכי פרס לנין
מקבלי עיטור ההצטיינות למען המולדת
מקבלי עיטור אנדריי הקדוש
אישים הקבורים בבית העלמין נובודוויצ'יה
זמרי קונטרה אלט
רוסיות שנולדו ב-1925
רוסים שנולדו ב-1925
רוסיות שנפטרו ב-2010
רוסים שנפטרו ב-2010